CELEX: 62011CN0255
Language: da
Date: 2011-05-24 00:00:00
Title: Sag C-255/11: Anmodning om præjudiciel afgørelse indgivet af Amtsgericht Geldern (Tyskland) den 24. maj 2011 — Nadine Büsch og Björn Siever mod Ryanair Ltd

30.7.2011   
            
            
               DA
            
            
               Den Europæiske Unions Tidende
            
            
               C 226/15
            
         Anmodning om præjudiciel afgørelse indgivet af Amtsgericht Geldern (Tyskland) den 24. maj 2011 — Nadine Büsch og Björn Siever mod Ryanair Ltd
   (Sag C-255/11)
   2011/C 226/28
   Processprog: tysk
   
      Den forelæggende ret
   
   Amtsgericht Geldern
   
      Parter i hovedsagen
   
   
      Sagsøgere: Nadine Büsch og Björn Siever
   
      Sagsøgt: Ryanair Ltd
   
      Præjudicielle spørgsmål
   
   
               1)
            
            
               Er kompensationsretten i henhold til artikel 7 i forordningen om luftfartspassagerers rettigheder (1) et erstatningskrav, der som følge af Montreal-konventionens artikel 29, første punktum, (2) er underlagt begrænsningerne i denne konvention, såfremt kompensationsretten skal indrømmes som følge af en stor forsinkelse?
            
         
               2)
            
            
               Er kompensationsretten i henhold til artikel 7 i forordningen om luftfartspassagerers rettigheder ikke-kompensatorisk som omhandlet i Montreal-konventionens artikel 29, andet punktum, såfremt den overstiger de skader, som luftfartspassageren har lidt som følge af den store forsinkelse? Udelukker dette helt en kompensationsret, eller opstår der i tilfælde af forsinkelse kun en kompensationsret i et omfang, der svarer til den skade, der faktisk er opstået?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).
   
      (2)  Rådets afgørelse af 5.4.2001 om Det Europæiske Fællesskabs godkendelse af konventionen om indførelse af visse ensartede regler for international luftbefordring (Montreal-konventionen) (EFT L 194, s. 38).